Dansk fodbold er blevet en stor profil fattigere.

Den tidligere danske landsholdsspiller Henning Enoksen er død. Det skriver TV 2 Sport.

Han døde søndag aften 80 år gammel. Det fortæller Henning Enoksens søn, Hans-Henrik Enoksen, til TV 2 Sport.

Da Danmark i 1960 vandt sølv ved OL i Rom dannede Henning Enoksen angrebet på det danske hold med (Guld-)Harald Nielsen, der også er gået bort for lidt over et år siden. De to scorede målene, da Danmark slog mægtige Ungarn med 2-0 i den næsten episke semifinale.

I tørre tal spillede Henning Enoksen 54 landskampe og scorede 29 mål. Han fik debut i rødt/hvidt 15. maj 1958 i en venskabskamp i Aarhus.

Artiklen fortsætter under billedet...

Her ses Henning Enoksen ved landsholdets 100-års fødselsdag i 2008. Foto: Sisse Stroyer Vis mere Her ses Henning Enoksen ved landsholdets 100-års fødselsdag i 2008. Foto: Sisse Stroyer

Det var også i Aarhus, at Henning Enoksen gjorde sig på klubplan. Her spillede han i mange år for AGF (1962-67), forinden blev til mange år i Vejle (1957-61).

Her var kendt for sit farlige venstreben, og det blev alt i alt til 194 mål i 247 kampe.

Ifølge TV 2 fik henning Enoksen for 10 år siden konstateret knoglekræft i skinnebenet, og han fik derfor sit skinneben amputeret. Han har også siden fået konstateret demens. Søndag aften sov han ind på et plejehjem.

Henning Enoksen ville i øvrigt være fyldt 81 år mandag.